Mikla athygli vakti flutningur nemenda 8. bekkja Snælandsskóla á verkefnum sínum . Þeir höfðu kynnt sér aðstæður barna í nokkrum stríðshrjáðum löndum og báru saman við aðstæður barna á Íslandi . Verkefnin voru í formi leikrita , stuttmynda og tónlistaratriðis og vörpuðu nemendurnir fram í verkefnum sínum spurningum eins o : Er þetta í lagi ? Viljum við hafa þetta svona ? Hvernig væri að breyta þessu ? Hvernig getum við breytt þessu ? Ungmennin bentu á að við höfum það svo gott hér á Íslandi og að allir geti lagt sitt af mörkum til að bæta aðstæður barna í stríðshrjáðum löndum . Þau bentu einnig á að mikilvægt sé að standa við þau ákvæði sem koma fram fram í Barnasáttmála Sameinuðu þjóðanna um að allir eigi rétt á menntun . Við erum öll börn heimsins sögðu nemendur 8. bekkjar Snælandsskóla og fundu greinilega til samkenndar með jafnöldrum sínum í stríðshrjáðu löndum heimsins . Í erindum og umræðum á málþinginu kom fram hversu mikilvægt sé að vekja athygli stjórnvalda og almennings á ástandinu í menntunarmálum í stríðshrjáðum löndum og fá til þess aukið fjármagn . Loforð hafi verið gefin í alþjóðasamningum og til sé nægt fjármagn . Málið snúist um forgangsröðun , þar sem aðeins þarf lítið brot af því fjármagni sem fer í vopnaframleiðslu og vopnasölu á ári hverju um allan heim til að veita öllum börnum grunnmenntun . Gróflega er brotið á rétti barna til menntunar þar sem 72 milljónir barna í heiminum njóta hennar ekki . Þar af búa um 36 milljónir í stríðshrjáðum löndum . Jafnframt kom fram í umræðunni að sjónarmið ungmenna í málum sem þessum eru mjög mikilvæg og því ættu allir nemendur í íslenskum skólum að eiga kost á að vinna slík verkefni og að fá friðarfræðslu . Nemendur 8. bekkja Snælandsskóla sögðu að þau hefðu lært mikið af þessu verkefni og hefðu ekki gert sér grein fyrir því áður , að ástandið í þessum málum væri eins slæmt og það í raun er . Alþjóðasamtök Barnaheill , Save the Children leggja áherslu á að ríkar þjóðir auki framlög sín til menntunar í stríðshrjáðum löndum svo öll börn njóti grunnmenntunar fyrir árið 2015 , eins og þúsaldarm